section_heading: Produkcija
paragraph_text: Film Projekt Florida snimljen je na 35-milimetarskoj filmskoj vrpci. Redatelj Baker je izjavio da je posljednju scenu koja se odvija u magičnom kraljevstvu u rezortu Walt Disney snimio "iznimno tajno", uz korištenje iPhonea 6S Plus bez znanja nadležnih koji vode rezort i bez njihovog odobrenja.<ref> Baker je kraj filma želio ostaviti otvorenim za različitu interpretaciju publike uz objašnjenje: "Tijekom filma vidjeli smo kako Moonnee koristi vlastitu maštu kako bi svoju tešku situaciju učinila što boljom - ona ne može ići u kraljevstvo životinja pa odlazi na 'safari' iza motela i gleda krave; ona ne može otići u 'kuću strave' pa odlazi u napuštene stanove u blizini motela u kojem živi. Na kraju, dok se odvija neizbježna drama, pokušavam reći publici: 'Ako želite sretan završetak, morate se spustiti na razinu djeteta, jer u ovom svijetu to je jedini način kako do njega doći'".